— Միոման (ֆիբրոմիոման ) արգանդի մկանային հյուսվածքի բարորակ գոյացություն է: Միոման հիմնականում առաջանում է արգանդի մկանային բջիջների ակտիվ տրոհման արդյունքում։ Առաջացման պատճառները, թերևս, մինչ օրս հայտնի չեն, սակայն հայտնաբերվել է, որ օրգանիզմում էստրոգենների սեկրեցիայի շատացման դեպքում գոյացման հավանականությունը մեծանում է, ուստի հիպերէստրոգենեմիան խթանում է միոմաների աճը։ Ըստ տեղակայման` միոման կարող է լինել արգանդի մկանի հաստության մեջ ինտրամուրալ, աճել դեպի արգանդի խոռոչը և արգանդից դուրս ՝ որովայնի խոռոչ: Երբ միոման արգանդի մկանի մեջ է կամ դրանից դուրս, կինն ամբողջ կյանքի ընթացքում կարող է նույնիսկ չիմանալ դրա գոյության մասին, քանի որ ակնհայտ ախտանիշներ չկան: Կլինիկորեն գոյացությունը կանանց հիմնականում խանգարում է ծավալների և տեղակայման պատճառով: